Busbestuurder-staking begin Maandag | Maroela Media
SAL: Sakredding enigste opsie – Ramaphosa
Bendegeweld eis 10-jarige
Parlement skuld ook geld aan Eskom
Fase 4-beurtkrag weer toegepas
2 in hof ná Sasolburg-sakeroof
Busbestuurder-staking begin Maandag
6 Julie 2013
Metrobus-bestuurders in Johannesburg sal van Maandag af staak, het die SA Municipal Workers Union (Samwu) Saterdag gesê.
“Die bestuurders eis dat Lawrence Maqekoane, waarnemende besturende direkteur van Metrobus, geskors moet word terwyl daar gewag word op die uitslag van ‘n ondersoek na bewerings teen hom,” het Phanuel Tshikovha, voorsitter van Samwu by Metrobus, gesê. “Die staking sal voortduur totdat ons ‘n positiewe ooreenkoms bereik het.”
Die vakbond eis dat ondersoek ingestel moet word nadat Maqekoane glo maatskappybeleid verontagsaam het. Hulle is bekommerd dat die ondersoek moontlik gemanipuleer kan word indien Maqekoane steeds op sy pos is.
Tshikovha sê die vakbond het vyf hoof aanklagte teen Maqekoane. “Ons vermoed korrupsie en eis ‘n dringende forensiese ondersoek.” Samwu is ook teen ‘n “gedragsevaluering” wat Maqekoane vir nuwe aanstellings ingestel het. Hulle voer aan dit kan moontlik tot nepotisme lei.
Maqekoane het gesê hy wil nie kommentaar lewer oor die bewerings nie, aangesien hy reeds ‘n reaksie aan die vakbond verskaf het.
Mandela-prokureurs het glo mislei
De Beers en NUM bereik ooreenkoms